সুদীপ্ত সেনের গুরু শিবনারায়ণ দাসকে পাঁচদিনের সিবিআই হেফাজতের নির্দেশ দিল আলিপুর আদালত। সারদা রিয়েলটি মামলায় আজ তাঁকে আলিপুর আদালতে তোলা হয়। দশদিনের সিবিআই হেফাজতের আবেদন করেছিল সিবিআই। সিবিআইয়ের দাবি, শিবনারায়ণ দাস সারদাকাণ্ডের মাস্টারমাইন্ড। সারদা রিয়েলটি ব্যবসায় সুদীপ্ত সেনকে তিনিই নামিয়েছিলেন। চিটফান্ড ব্যবসা করার পথ সারদা কর্তাকে এই শিবনারায়ণই দেখিয়েছিল বলে দাবি করেছে সিবিআই। তাঁকে 'হিরো অফ হ্যামলেট' বলে উল্লেখ করেছে সিবিআই।
 ওয়েব ডেস্ক: সুদীপ্ত সেনের গুরু শিবনারায়ণ দাসকে পাঁচদিনের সিবিআই হেফাজতের নির্দেশ দিল আলিপুর আদালত। সারদা রিয়েলটি মামলায় আজ তাঁকে আলিপুর আদালতে তোলা হয়। দশদিনের সিবিআই হেফাজতের আবেদন করেছিল সিবিআই। সিবিআইয়ের দাবি, শিবনারায়ণ দাস সারদাকাণ্ডের মাস্টারমাইন্ড। সারদা রিয়েলটি ব্যবসায় সুদীপ্ত সেনকে তিনিই নামিয়েছিলেন। চিটফান্ড ব্যবসা করার পথ সারদা কর্তাকে এই শিবনারায়ণই দেখিয়েছিল বলে দাবি করেছে সিবিআই। তাঁকে 'হিরো অফ হ্যামলেট' বলে উল্লেখ করেছে সিবিআই। সারদাকাণ্ডের তদন্তে এবারে রজত মজুমদারকে ফের একদফা জেরা করতে চলেছে সিবিআই। আগামিকাল আলিপুর জেলে গিয়ে জেরা করা হবে রজত মজুমদারকে। সঙ্গে জেরা করা হবে সারদাকাণ্ডে গ্রেফতার ইস্টবেঙ্গল কর্তা দেবব্রত সরকার ওরফে নীতুকেও। মুকুল রায়কে জিজ্ঞাসাবাদের আগে রজতকে জেরা করে বেশ কিছু গুরুত্বপূর্ণ তথ্য পেতে চায় সিবিআই। আগামী সপ্তাহে মদন মিত্রকেও এনিয়ে জেরা করার পরিকল্পনা রয়েছে সিবিআইয়ের।